గజం గోవర్ధన్

గజం గోవర్ధన్ భారతీయ మాస్టర్ వీవర్, తెలియా రుమాల్ సంప్రదాయంలో ఇక్కత్ డైయింగ్‌లో పని చేయడం ద్వారా చేనేత వృత్తిలో ప్రసిద్ధి చెందాడు. 2011లో భారత ప్రభుత్వం నాల్గవ అత్యున్నత పౌర పురస్కారం పద్మశ్రీతో సత్కరించింది.

 జననం 
గోవర్ధన్ 1949, సెప్టెంబరు 1న తెలంగాణ రాష్ట్రం, యాదాద్రి భువనగిరి జిల్లా, నారాయణపూర్ మండలంలోని పుట్టపాక అనే చిన్న గ్రామంలో జన్మించాడు.

 వృత్తిరంగం 
తెలియా రుమాల్ సంప్రదాయాన్ని సజీవంగా ఉంచేందుకు కృషిచేశాడు. రాష్ట్రంలో 500 మంది నేత కార్మికులకు ఉపాధి కల్పిస్తున్నాడు. ఇతను సోనియా గాంధీ, షబానా అజ్మీ, షీలా దీక్షిత్ వంటి ప్రముఖులకు ఇష్టమైన షాపింగ్ ప్లేస్ అయిన మురళీ సారీ ఎంపోరియంను నడుపుతున్నాడు.

 అవార్డులు 
గోవర్ధన్ అనేక వ్యాసాలు, ప్రచురణలు రాశాడు, అనేక అవార్డులను అందుకున్నాడు.

 యునెస్కో అవార్డు ఆఫ్ ఎక్సలెన్స్ (2002)
 నేషనల్ మాస్టర్ వీవర్ అవార్డు (2006)
 చియోంగ్జు ఇంటర్నేషనల్ క్రాఫ్ట్ బినాలే అవార్డు
 శిల్ప గురు అవార్డు (2007)
 భారత ప్రభుత్వం నుండి 2011 రిపబ్లిక్ డే వేడుకలలో నేత కళకు చేసిన సేవలకు గుర్తింపు పొందాడు.

 మూలాలు 

వర్గం:జీవిస్తున్న ప్రజలు
వర్గం:1949 జననాలు
వర్గం:యాదాద్రి భువనగిరి జిల్లా వ్యక్తులు
వర్గం:పద్మశ్రీ పురస్కారం పొందిన తెలంగాణ వ్యక్తులు
వర్గం:చేనేత కళాకారులు